[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000006", "text": "O wirfoddolwr i yrfa fel bydwraig \u2013 stori Heidi"}, {"text_idx": "#000009", "text": "Yn o\u0302l yn 2018, gwnaeth Heidi gwrdd a\u0302 chynghorydd PACE (Rhieni, Gofal Plant a Chyflogaeth), drwy hap, mewn cyfarfod colli pwysau. Awgrymodd hi y dylai Heidi ddod yn Robin Gwirfoddol yn Ysbyty Gwynedd er mwyn cael ychydig o brofiad. Dywedodd Heidi, \u2018Helpodd Glenda fi i gamu allan o\u2019n man cysurus\u2019."}, {"text_idx": "#000011", "text": "Dechreuodd ei diwrnod fel gwirfoddolwr am 9am yn mynd a\u0302 phaneidiau o de a choffi at gleifion a\u2019u helpu gyda\u2019u hambyrddau brecwast a\u2019u bwydlenni cinio. Dysgodd Heidi sut i baratoi cynfasau gwely ysbyty\u2019r ffordd gywir, \u2018mae\u2019r gyfrinach yn y plygu!\u2019"}, {"text_idx": "#000012", "text": "Treuliodd weddill y sifft yn eistedd gyda chleifion a siarad a\u0302 nhw, cefnogi mamau newydd a gwneud dyletswyddau anghlinigol eraill, cyn gorffen tua 3pm. Byddai\u2019n gwneud hyn ddwywaith yr wythnos. \u2018Roeddwn i\u2019n edrych ymlaen at fy niwrnodau gwirfoddoli, y rhain oedd uchafbwynt fy wythnos.\u2019"}, {"text_idx": "#000016", "text": "Dywedodd Heidi: \u2018Mae meithrin perthynas a\u0302 mam yn rhan hanfodol ac angenrheidiol o\u2019m ro\u0302l fel bydwraig dan hyfforddiant. Rydych chi\u2019n dechrau\u2019r diwrnod yn ddieithriaid ond yn gorffen gyda chysylltiad cryf, cefnogol. Rwyf wrth fy modd yn gweld y mamau newydd gyda\u2019u teuluoedd newydd neu estynedig. Mae cefnogi ein holl gleifion ar y ward, waeth pam eu bod nhw yno, yn deimlad gwerthfawr tu hwnt."}, {"text_idx": "#000018", "text": "\u2018Ond, rwyf wastad yn atgoffa fy hun o ble ddechreuais i ar fy nhaith, ac roedd hynny fel Robin Gwirfoddol. Mae Robinod fe chwa o awyr iach ar y wardiau y maen nhw\u2019n eu cefnogi ac rwyf mor ddiolchgar am bopeth a ddysgais yn ystod fy amser fel gwirfoddolwr.\u2019"}, {"text_idx": "#000020", "text": "Ewch i dudalen we Helplu Cymru, neu i gael diweddariadau ar e-bost, cofrestrwch yma a dewiswch yr opsiwn \u2018gwirfoddoli iechyd a gofal\u2019."}, {"text_idx": "#000022", "text": "A yw amser gwirfoddoli yn amser wedi\u2019i dreulio\u2019n dda?"}]